Elucidating the evolutionary consequences of cryptic genetic variation and phenotypic plasticity for fungal host-shifts
Independent Research Fund Denmark
Københavns Universitet
Den globale opvarmning, moderne dyrkningsmetoder i landbruget og global transport af biologisk materiale betyder at flere patogene mikroorganismer og nye potentielle værter kommer i kontakt med hinanden. Fugleinfluenza og Ebola er nogle af de seneste eksempler på vira der har foresaget høj dødelighed efter at have skiftet fra fugle og flagermus til mennesker, men generelt ved vi meget lidt om hvorfor nogle patogene mikroorganismer skifter vært mens andre ikke er istand til det. I dette projekt vil vi i laboratoriet skabe kunstige værtsskift ved at tvinge patogene svampe der naturligt kun inficerer græshopper til at inficere sommerfuglelarver, og ligeledes tvinge patogene svampe fra sommerfuglelarver til at inficere græshopper. Dette vil gøre os i stand til at følge ændringerne i de patogene svampe igennem alle faser af disse kunstige værtsskift fra den første kontakt, gennem flere passager i de nye værtsarter til svampene forventes at vise begyndende tilpasning til den nye vært. Disse forsøg vil blandt andet kortlægge om patogen variation efter et værtsskift skyldes de samme og potentielt forudsigelige evolutionære ændringer, og hvilken rolle allerede tilstedeværende genetiske variation spiller for svampepatogeners sandsynlighed for at lave et værtsskifte. En bedre forståelse af de fundamentale genetiske ændringer som et værtsskift kræver har vidtrækkende perspektiver for vores forståelse af og mulighed for at forudsige svampesygdommes værtsskift.
Research Projects (Max 10 MDKK) / Sapere Aude: DFF-Forskningsleder / grant